ככלל, כל עסקה במקרקעין מחייבת דיווח לרשויות מיסוי מקרקעין באמצעות טופס המכונה מש"ח. קביעת שיעור המס (אם בכלל) תלוי במגוון פרמטרים שונים כדוגמת: שווי המקרקעין, מספר הנכסים שיש בידי הצדדים, נסיבות העסקה וכדומה. העסקה אותה את מתארת הנה עסקת מתנה בין בני זוג, ובגלל שהנכם מתגוררים באותה דירה, העסקה אמורה להיות פטורה ממיסים. כך קובע סעיף 21 לתקנות מיסוי מקרקעין (שבח, מכירה ורכישה)(מס רכישה), התשל"ה-1974: "על אף האמור בתקנה 20, מכירת זכות במקרקעין בדירת מגורים ללא תמורה, לבן–זוג המתגורר יחד אתו בדירה, פטורה ממס רכישה" עם זאת, אנו ממליצים לפנות לייעוץ משפטי לצורך בדיקה מעמיקה יותר, שכן כאמור, בקביעת פטור ממס רכישה ומס שבח, יש צורך בבחינה דווקנית של מכלול הפרמטרים.